Viikingite ajaloost lugesin aastaid tagasi umbes sellist lugu, et ühel retkel ei  mahtunud kõik viikingid tagasisõiduks paatidesse ja pealik ütles, kes peab jääma maha surema. Maha jätta tahetav hakkas protesteerima, et enne retke lubati, et ta saab koju tagasi. Seepeale oli pealik öelnud, et siis ta jääb ise surema. Kroonikas oli toodud ära pealiku nimi, aga mitte eluga pääsenu oma, sest tema väärinud põlgust. Aga võib karta, et kui pealik oleks eluga pääsenud, oleks tema nime ikkagi mainitud. Hilisemast ajast on teada põhimõte, et kui laev põhja läheb, ei tohtinud kapten sellest lahkuda. Või  vähemalt ei tohtinud lahkuda enne teisi.